Fl-aħħar sigħat fiequ tnejn u għoxrin persuna oħra mill-Coronavirus f'pajjiżna u feġġew ħdax-il każ. Il-każijiet attivi bħalissa huma mitejn u sebgħin. Sal-bieraħ, ingħataw tmien mija, u erbgħin elf, sitt mija u ħamsa u sebgħin doża tal-vaċċin, li erbgħa u għoxrin elf, ħames mija u tmintax minnhom kienu dożi addizzjonali. L-awtoritajiet tas-saħħa ħabbru li hemm seba' persuni pożittivi għall-Covid-19 li qed jieħdu l-kura fl-Isptar Mater Dei; persuna minnhom tinsab fit-Taqsima għall-Kura Intensiva. Fl-aħħar sigħat, ma ġew irrappurtati l-ebda mwiet b'rabta mal-Covid-19.